વિજલપોર શહેરમાંથી અનેક માર્ગ પસાર થાય છે તેમાંનો એક માર્ગ રેલવે ફાટકથી એરૂ ચાર રસ્તા સુધીનો છે. આ માર્ગ નેશનલ હાઈવે નં. 228 બનતા સ્થાનિક લોકો તથા ખાસ કરીને બહારગામથી આવતા લોકોને માર્ગની જાણકારી મળે તે માટે ‘દાંડી હેરીટેજ રોડ, નેશનલ હાઈવે નં. 228’ એવું બોર્ડ મુકવામાં આવ્યુ છે. ઉલ્લેખનીય છે કે બોર્ડ જ્યાં મુકવામાં આવ્યું છે એ રેલવે ફાટક નજીક ત્રણ રસ્તા પડે છે. કોઈ વાહન ટકરાતા યા અન્ય કારણે આ બોર્ડ ફરી ગયું છે. જેથી ફાટક-એરૂ માર્ગની જગ્યાએ ફાટક-આશાપુરી માર્ગ ને.હા.નં. 228 હોવાનું ફલિત થાય છે.